איש מביט בבנו
איש מביט בבנו; ורואה בעינו את מה שהיה; ומה שהנו ומה שיהיה כשהוא; עצמו כבר אינו; וכל המראה הזה איך כבה; כמו במכת-רעם; ומי ימוד את יגונו; אם הוא כשורש עץ; או הוא כאמירו; והזיכרון יעירו אל חלקת-יער; אשר הוא והנער חצו; בסבכי-אורניה; או אל אותה פאת-שדה שכוחה; שהם היו אחרוניה; לעת היאסף המקנה; באסוף השמש מן האדמה; שארית קרניה; ואין צועק ואין עונה; חרישית תיאסף חלקת-השדה; אל יגוניה; ורק אב ובנו הולכים; שניהם יחדיו; ולא אש ולא עצים; ולא שה ולא שופר; ולא הייתה עוד כאהבה ההיא; על עפר.; 